റോയല്സിന്റെ ഓപ്പണര്മാര് ആരൊക്കെ ?, ടീമിന്റെ കരുത്ത് പറഞ്ഞ് മുന് ഇന്ത്യന് താരം ഐപിഎല് രണ്ടാം ഘട്ടത്തിലെ ആദ്യ മത്സരത്തിന് ഇന്ന് ഇറങ്ങുകയാണ് മലയാളി ബാറ്റ്സ്മാന് സഞ്ജു സാംസണ് നയിക്കുന്ന രാജസ്ഥാന് റോയല്സ്. പഞ്ചാബ് കിങ്സാണ് റോയല്സിന്റെ എതിരാളികള്. മത്സരത്തിന് മുന്പ് റോയല്സിന്റെ ബാറ്റിംഗ് ലൈനപ്പിനെയും കരുത്തിനെയും കുറിച്ച് വിലയിരുത്തല് നടത്തുകയാണ് മുന് ഇന്ത്യന് താരം ആകാശ് ചോപ്ര. സാമാന്യം നല്ല ടീമാണ് റോയല്സ്. ജോസ് ബട്ട്ലര് റോയല്സ് നിരിയില് ഇല്ലെന്നത് യാഥാര്ത്ഥ്യം. എന്നാല് അവര്ക്ക് എവിന് ലൂയിസുണ്ട്. ലൂയിസിനെ റോയല്സ് കളിപ്പിക്കണം. ടോപ് ഓര്ഡറില് രണ്ട് ഇടംകൈയന് ബാറ്റ്സ്മാരെ ഇറക്കേണ്ടിവരും. എങ്കിലും യശ്വസി ജയ്സ്വാളിനൊപ്പം ലൂയിസനെ ഓപ്പണ് ചെയ്യിക്കണം ചോപ്ര പറഞ്ഞു. സഞ്ജു സാംസണ് മൂന്നാമതായി ഇറങ്ങും. ലിയാം ലിവിംഗ്സ്റ്റനെ നാലാമതും ഡേവിഡ് മില്ലറെ തുടര്ന്നുള്ള സ്ഥാനത്തും കളിപ്പിക്കണം. കരുത്തരായ മൂന്ന് വിദേശ താരങ്ങളെ ഉള്ക്കൊള്ളിക്കുന്നത് ബാറ്റിംഗ് ലൈനപ്പിനെ ഉശിരനാക്കും. റിയാന് പരാഗും രാഹുല് തെവാതിയയും വരുമ്ബോള് റോയല്സിന്റെ ബാറ്റിംഗിന്റെ ആഴം വര്ദ്ധിപ്പിക്കും. ശ്രേയസ് ഗോപാലിനെ ലെഗ് സ്പിന്നറുടെ സ്ഥാനത്ത് ഇറക്കാം. ഓള് റൗണ്ടര് ക്രിസ് മോറിസ് തന്നെ. രണ്ട് പേസര്മാരെ ജയദേവ് ഉനാദ്കത്, ചേതന് സകാരിയ, കാര്ത്തിക് ത്യാഗി എന്നിവരില് നിന്ന് രണ്ട് പേസര്മാരെ തെരഞ്ഞെടുക്കാം. ബോളിംഗ് ശക്തിപ്പെടുത്തണമെങ്കില് മില്ലറെ ഒഴിവാക്കി ഇടംകൈയന് പേസര് മുസ്താഫിസുര് റഹ്മാനെ ടീമില് ഉള്പ്പെടുത്താമെന്നും ചോപ്ര നിര്ദേശിച്ചു.